La coadă pentru viață. Zeci de pacienți cu coronavirus așteaptă de zile întregi să fie transferați la spitale suport COVID.
32 de bolnavi de Covid-19 așteaptă să fie transferați de la Spitalul de Urgență din Galați. Spitalele suport sunt pline, iar serviciul de ambulanță nu face față.
Treizeci și doi de bolnavi de Covid-19 aşteaptă de zile întregi într-o zonă-tampon organizată la Spitalul de Urgenţă Galaţi și în containere, pentru a fi transferați la spitale de COVID.Acestea sunt pline şi nici ambulanţele nu fac faţă solicitărilor de transport al pacienţilor."12 sunt internaţi în secţia tampon, iar 20 sunt cantonaţi în containerele special amenajate din cadrul secţiei UPU Smurd. Facem menţiunea că în cadrul unităţii noastre nu se poate acorda tratament antiviral specific acestor pacienţi, nefiind spital COVID.", a spus medicul Ionuț Băneșanu, purtătorul de cuvânt al spitalului.